Mecanismo Eoropeo de Stabiłità

El mecanìsmo eoropeo de stabità, conosuo anca co l'acronemo MES o cofà Fondo salva-Stati, ła xe na organixasion internasionałe de caratare rejonałe nasesta cofà fondo finansiario Eoropeo par ła stabiłità finansiaria de ła xona Eoro (art.3), istituìa faxendo modifeghe al tratà de lisbona (art.136), aprovae el 23 de marso del 2011 dal Parlamento Eoropeo e ratifegai dal Consejo Eoropeo a Bruxelles dù dì dopo.

El xe nasesto dopo ła crixi de debito publego par darghe schei in presto ai stati che i vaga a vère problemadeghe in tel catar finansiamenti in tel marcà. Tuti i Stati che dopara ła moneda Eoro, i ga da finansiar in perçentuałe al PIL. Co a on Stato ghese da servirghe  el juto finansiario, el połe domandar ła parteçipasion al fondo, faxendo on acordo co ła comision, co ła Banca çentrałe Eoropea e al FMI, butando xò on memurandum d'intesa par documentare ła domanda, łe condision e i acordi ciapai.

L'Itałia ła partéçipa al MES par na cuota del 17,9137%, par el so esar terso cuntribudor dopo ła Xermania (27,1464%) e ła Fransa (20,3859%). Co l'emerjensa del COVID-19 i Stati i połe domandar i juti del MES sensa condision, ma par l'unjoło fin de spexe de sorte sanitaria e fin al 2% del PIL.

 Someje 
I parteçipanti al Consejo Eoropeo del 24 e 25 de marso dal 2011 che i ga dà vita al MES. A raprexentar l'Itałia ghe xe sta el presidente de Forza Italia e al momento presidente del consejo Italian Silvio Berlusconi.alt=|315x315px|centro|senza_cornice
 Linganbi foresti 

  El sito ufiçałe del MES

Categoria:Tratai de l'Union Eoropea